Foto: Anadolu Turkiya prezidenti Rajab Toyyib Erdo‘g‘an Pekindan Vashingtonga jo‘nab ketdi, deb xabar bermoqda “Anadolu”. 16 may kuni Turkiya rahbari AQSh prezidenti Donald Tramp bilan muzokaralar o‘tkazadi. Turkiya prezidentiga AQSh tashrifi davomida rafiqasi Amina Erdo‘g‘an, adliya vaziri Bakir Bo‘zdak, tashqi ishlar vaziri Mavlud Chavusho‘g‘li, iqtisodiyot vaziri Nihat Zaybekchi, energetika va tabiiy resurslar vaziri Berat Olbayroq va milliy mudofaa vaziri Fikri Ishik hamrohlik qilmoqda. Erdo‘g‘an va Trampning uchrashuvi yakkama-yakka shaklda va kengaytirilgan tarkibda bo‘lib o‘tadi.